112. ΠΡΟΕΔΡΙΚΟ ΔΙΑΤΑΓΜΑ υπ’ αριθ. 410 της 2/5 Οκτ. 1993 (ΦΕΚ Α΄ 174) Ρύθμιση θεμάτων προσωπικού της Υπηρεσίας Πολιτικής Αεροπορίας (ΥΠΑ) του Υπουργείου Μεταφορών και Επικοινωνιών. Έχοντας υπόψη: 1.Τις διατάξεις: α.Του άρθρ. 24 παρ. 5 του Νόμ. 1558/85 "Κυβέρνηση και Κυβερνητικά Όργανα" (Α΄ 137) σε συνδυασμό με τις διατάξεις του άρθρ. 2 του Νόμ. 51/1975 (Α΄ 125). β.Του Ν.Δ. 714/70 "περί ιδρύσεως Διευθύνσεως Εναερίων Μεταφορών παρά των Υπουργείω Συγκοινωνιών και Οργανώσεως της Υπηρεσίας πολιτικής Αεροπορίας (238/Α΄), όπως τροποποιήθηκε με το Νόμ. 1340/83 (35/Α). γ.Του άρθρ. 40 του Νομ. 1959/89 «για τις οδικές μεταφορές, τις επικοινωνίες και άλλες διατάξεις» (123 Α΄). δ.Του άρθρ. 29Α του Νόμ. 1558/85, όπως αυτό προστέθηκε με το άρθρ. 27 του Νόμ. 2081/92 (Α΄ 154). ε.Το Π.Δ.56/89 (28Α) "Οργανισμός της ΥΠΑ" (28Α), όπως τροποποιήθηκε με το Π.Δ. 35/93 (13 Α΄). 2.Την υπ’ αριθ. Υ.2009/20.5.93 κοινή απόφαση του Πρωθυπουργού και του Υπουργού Οικονομικών "Ανάθεση αρμοδιοτήτων Υπουργού Οικονομικών στους Υφυπουργούς Οικονομικών" (ΦΕΚ 365/Β/21.5.93). 3.Το γεγονός ότι από τις διατάξεις του παρόντος δεν προκαλείται δαπάνη σε βάρος του Κρατικού Προϋπολογισμού. 4.Την αριθ. 636/1993 γνωμοδότηση του Συμβουλίου της Επικρατείας, με πρόταση των Υπουργών Προεδρίας της Κυβέρνησης, Οικονομικών και Μεταφορών και Επικοινωνιών, αποφασίζουμε: Άρθρ.1.-Εκπαίδευση, απόκτηση πιστοποιητικού εξειδίκευσης, άδειας ειδικότητας και βαθμολογική εξέλιξη υπαλλήλων των κλάδων Ηλεκτρονικών της ΥΠΑ. 1.Οι διοριζόμενοι στους κλάδους Ηλεκτρονικών ΠΕ4 και ΤΕ4 υπάλληλοι της ΥΠΑ υποχρεούνται να υπηρετήσουν σε υπηρεσίες Ηλεκτρονικών στις οποίες είναι εγκατεστημένα ηλεκτρονικά συστήματα που εξυπηρετούν την Αεροναυτιλία, την ασφάλεια αεροσκαφών και επιβατών καθώς και σε υπηρεσίες που υποστηρίζουν τα ανωτέρω συστήματα, επί εννέα (9) συνεχή έτη από του διορισμού των. Για την συμπλήρωση της εννεαετίας συμπεριλαμβάνονται και τα διαστήματα που θα εκπαιδεύονται στη Σχολή Πολιτικής Αεροπορίας, ή σε αντίστοιχες σχολές του εξωτερικού ή σε κατασκευαστικούς οίκους, οι οποίοι έχουν συνάψει σύμβαση με την ΥΠΑ, ή σε οποιοδήποτε εκπαιδευτικό οργανισμό του εσωτερικού ή εξωτερικού, σε θέματα Ηλεκτρονικών για να υποστούν την προβλεπόμενη από την κείμενη κάθε φορά νομοθεσία βασική εκπαίδευση ή και αυτή που απαιτούν οι ανάγκες της Υπηρεσίας. Μονάδες με εγκατεστημένα Ηλεκτρονικά συστήματα είναι: (Μετά τη σελ. 526,450) Σελ. 526,451 Τεύχος 1241–Σελ. 83 Υπηρεσία Πολιτικής Αεροπορίας 38.Κ.α.112 65 α.Μονάδες Ηλεκτρονικών Υπηρεσίας Ελέγχου Περιοχή. β.Μονάδες Ηλεκτρονικών Αερολιμένων. γ.Ραδιοβοηθήματα. δ.Τηλεπικοινωνιακοί Σταθμοί. ε.Μονάδες RADAR. Μονάδες που υποστηρίζουν τα ανωτέρω Ηλεκτρονικά συστήματα και εξυπηρετούν την Αεροναυτιλία είναι οι κάτωθι, που προβλέπονται από τον Οργανισμό της ΥΠΑ: α.Η Διεύθυνση Ηλεκτρονικών της Κεντρικής Υπηρεσίας. β.Το Κέντρο Ηλεκτρονικών Εγκαταστάσεων και Εφαρμογών (ΚΗΕΕ). γ.Το Τμήμα Ελέγχου Ραδιοβοηθημάτων. Τηλεπικοινωνιών. RADAR και οπτικών συστημάτων της, Μονάδας Πτητικών Μέσων (ΜΠΜ). δ.Το τμήμα Ηλεκτρονικών Μέσων Αεροσκαφών της Μονάδας Ελέγχου Τεχνικής Εκμεταλλεύσεως (ΜΕΤΕ). ε.Το τμήμα Επιμόρφωσης Ηλεκτρονικών της Σχολής Πολιτικής Αεροπορίας. στ.Το τμήμα Τεχνικής Υποστήριξης του Λογιστικού και Εφοδιαστικού Κέντρου (ΛΕΚ). ζ.Το τμήμα Εκσυγχρονισμού Συστήματος εναέριας Κυκλοφορίας (ΤΕΣΕΚ). η.Το τμήμα Προστασίας Περιβάλλοντος. 2.Για να αποκτήσουν δικαίωμα κρίσεως προς προαγωγή στους επόμενους του εισαγωγικού για τον κλάδο τους βαθμούς, οι υπάλληλοι των κλάδων Ηλεκτρονικών ΠΕ4 και ΤΕ4, υποχρεούνται: α.Να αποκτήσουν ένα τουλάχιστον πιστοποιητικό εξειδίκευσης από τα προβλεπόμενα στην παρ. 5 του άρθρου αυτού μέσα σε χρονικό διάστημα 2 ετών από του διορισμού τους στην ΥΠΑ. β.Να έχουν αποκτήσει άδεια ειδικότητας που προβλέπεται στην παρ. 4 του άρθρου αυτού. 3.Μόνη η άδεια ειδικότητας επιτρέπει την εκτέλεση καθηκόντων στις υπηρεσίες της παρ. 1 του παρόντος άρθρου. Ο κάτοχός της είναι υπεύθυνος να υπογράφει για την επιχειρησιακή και την λειτουργική ετοιμότητα των Ηλεκτρονικών συστημάτων της ειδικότητάς του. 4.Η άδεια ειδικότητας χορηγείται από το αρμόδιο τμήμα της Σχολής Πολιτικής Αεροπορίας μετά την συμπήρωση ενός (1) έτους υπηρεσίας στις Υπηρεσίες Ηλεκτρονικών του άρθρ. 1 του παρόντος για τις οποίες έχει αποκτηθεί πιστοποιητικό εξειδίκευσης. Απαραίτητη προϋπόθεση για την χορήγηση άδειας ειδικότητας είναι η έκδοση βεβαίωσης από τον αρμόδιο προϊστάμενο Ηλεκτρονικών για την ικανότητα του υπαλλήλου να υπηρετήσει τις προαναφερόμενες Ηλεκτρονικές εγκαταστάσεις. Σελ. 526,452 Τεύχος 1241–Σελ. 84 Η άδεια ειδικότητας είναι σε ισχύ εφόσον ο κάτοχός της δεν απέσχε από την άσκηση των εξ αυτής απορρεόντων καθηκόντων επί συνεχές διάστημα, μεγαλύτερο των 12 μηνών. Εάν για οποιονδήποτε λόγο ο κάτοχός της απέχει από την άσκηση των εκ της ειδικότητάς του απορρεόντων καθηκόντων διάστημα μεγαλύτερο των 12 μηνών δέον όπως προ της αναλήψεως υπευθύνως των καθηκόντων του ασκήσει αυτά υπό την επίβλεψη ετέρου υπευθύνου Ηλεκτρονικού της αυτής ειδικότητας για χρονικό διάστημα ενός (1) μηνός. Εάν τούτο δεν είναι δυνατόν παρέχεται στον υπάλληλο η δυνατότητα εξέτασής του για ανανέωση ισχύος της άδειάς του από 3μελή επιτροπή απαρτιζόμενη: α.Από τον προϊστάμενο της Διεύθυνσης Ηλεκτρονικών της Κεντρικής Υπηρεσίας της ΥΠΑ (ΚΥ/ΥΠΑ) ή τον νόμιμο αναπληρωτή του σαν Πρόεδρο. β.Από δύο υπαλλήλους, κλάδου Ηλεκτρονικών κατόχους εν ισχύει σχετικής άδειας. 5.Πιστοποιητικά εξειδίκευσης–επιμόρφωσης υποχρεούνται να αποκτήσουν οι υπάλληλοι των κλάδων Ηλεκτρονικών της ΥΠΑ, ανάλογα με τις ανάγκες της και διακρίνονται στις κατωτέρω κατηγορίες: α.Τηλεπικοινωνιακών εγκαταστάσεων και Ειδικών συστημάτων Αερολιμένων. β.Ραδιοναυτιλιακών βοηθημάτων. γ.RADAR. δ.Ηλεκτρονικών υπολογιστών και συστημάτων αυτοματισμού. ε.Από αέρα ελέγχου Ηλεκτρονικών συστημάτων Αεροναυτιλίας και οπτικών συστημάτων. 38.Κ.α.112 Υπηρεσία Πολιτικής Αεροπορίας 66 6.Πιστοποιητικά εξειδίκευσης χορηγούνται από τη Σχολή Πολιτικής Αεροπορίας (ΣΠΟΑ) για εκπαιδεύσεις που γίνονται από αυτή ή από άλλους εκπαιδευτικούς φορείς ή κατασκευαστικούς οίκους στο εξωτερικό ή το εσωτερικό, καθώς και από το Ινστιτούτο EUROCONTROL και την Ακαδημία FΑΒΕRΑL AVΙΑΤΙΟΝ ΑDΜΙΝΙSΤRΑΤΙΟΝ (FΑΑ). Τα πιστοποιητικά χορηγούνται για εκπαιδεύσεις διάρκειας άνω των 100 ωρών αθροιστικά και για αντικείμενα που περιλαμβάνονται στον πίνακα κατάταξης συστημάτων-συσκευών που θα εκδίδεται από τον Διοικητή της ΥΠΑ και εφόσον οι εν λόγω εκπαιδεύσεις είναι ενταγμένες σε εκπαιδευτικά προγράμματα της ΥΠΑ. 7.Μέχρις αποκτήσεως άδειας ειδικότητας όπως προβλέπεται στις προηγούμενες παραγράφους παρατείνεται η δόκιμη υπηρεσία και αναστέλλεται η μονιμοποίηση του υπαλλήλου η οποία θα ανατρέχει στο χρόνο συμπλήρωσης της δοκιμαστικής υπηρεσίας σύμφωνα με τις ισχύουσες διατάξεις του Υπαλληλικού Κώδικα. Η ανωτέρω αναστολή δεν μπορεί να ξεπεράσει τους 12 μήνες. Στην συνέχεια ο υπάλληλος, στην περίπτωση που δεν αποκτήσει άδεια ειδικότητας κρίνεται για μονιμοποίηση και αν μεν κριθεί μονιμοποιητέος, μονιμοποιείται και μετατάσσεται σε άλλους κλάδους της ίδιας κατηγορίας είτε Δημόσιας Υπηρεσίας είτε Ν.Π.Δ.Δ. αν δε κριθεί μη μονιμοποιητέος, απολύεται από την Υπηρεσία. Η μετάταξη σε άλλες Δημόσιες Υπηρεσίες γίνεται με κοινή απόφαση των Υπουργών Προεδρίας της Κυβέρνησης και Μεταφορών και Επικοινωνιών. Ο καθορισμός της Υπηρεσίας όπου θα μεταταγεί γίνεται με απόφαση του Υπουργού Προεδρίας της Κυβέρνησης.  8.Άδεια ειδικότητας δύναται να χορηγηθεί και για δεύτερο ή τρίτο πιστοποιητικό εξειδίκευσης τηρουμένης της διαδικασίας της παρ. 4 του παρόντος άρθρου. Βαθμίδες καθηκόντων Άρθρ.2.-1.Δια του παρόντος καθιερώνονται τέσσερις βαθμίδες καθηκόντων στις οποίες εντάσσονται οι υπάλληλοι των κλάδων Ηλεκτρονικών ΠΕ4 και ΤΈ4 της ΥΠΑ ως κάτωθι: -Πρώτη βαθμίδα: Σε αυτήν εντάσσονται υπάλληλοι των κλάδων Ηλεκτρονικών μετά την επιτυχή αποφοίτησή τους στην βασική εκπαίδευση από την Σχολή Πολιτικής Αεροπορίας και φέρουν τον τίτλο του "Δόκιμου Ηεκτρονικού Μηχανικού Ασφαλείας Εναερίου Κυκλοφορίας". -Δεύτερη βαθμίδα: Σε αυτήν εντάσσονται οι υπάλληλοι των κλάδων Ηλεκτρονικών της πρώτης βαθμίδας μετά την απόκτηση άδειας ειδικότητας εφόσον έχει παρέλθει τετραετία από τον διορισμό τους στην ΥΠΑ και φέρουν τον τίτλο του "Ηλεκτρονικού Μηχανικού Ασφαλείας Εναερίου Κυκλοφορίας Β". -Τρίτη βαθμίδα: Σε αυτήν εντάσσονται οι υπάλληλοι των κλάδων Ηλεκτρονικών της δεύτερης βαθμίδας μετά από 7 έτη τουλάχιστον υπηρεσίας σε κλάδο Ηλεκτρονικών της ΥΠΑ και τριετή άσκηση των καθηκόντων που απορρέουν από τις κατά το άρθρ. ένα (1) του παρόντος άδειες ειδικότητας και φέρουν τον τίτλο του "Ηλεκτρονικού Μηχανικού Ασφαλείας Εναερίου Κυκλοφορίας Α". -Τέταρτη βαθμίδα: Σε αυτήν εντάσσονται οι υπάλληλοι των κλάδων Ηλεκτρονικών της τρίτης βαθμίδας μετά δεκαετή, αν πρόκειται για υπαλλήλους κατηγορίας ΠΕ ή δεκατετραετή, αν πρόκειται για υπαλλήλους κατηγορίας ΤΕ, τουλάχιστον υπηρεσία σε κλάδο Ηλεκτρονικών της ΥΠΑ και εφόσον είναι κάτοχοι 2 τουλάχιστον πιστοποιητικών εξειδίκευσης του άρθρ. 1 του παρόντος και μίας (1) άδειας ειδικότητας σε ισχύ και έχουν ασκήσει για 9 έτη τα καθήκοντα που απορρέουν από τις κατεχόμενες άδειες φέρουν δε τον τίτλο του "Ηλεκτρονικού Αρχιμηχανικού Ασφαλείας Εναερίου Κυκλοφορίας". Η μη απόκτηση δεύτερου πιστοποιητικού εξειδίκευσης οφειλόμενη σε Υπηρεσιακούς λόγους, δεν αποτελεί κώλυμα ένταξης στην τέταρτη βαθμίδα. Ο τυχόν πλεονάζον χρόνος μετά την κατάταξη σε βαθμίδα καθηκόντων θεωρείται ότι έχει διανυθεί στη βαθμίδα στην οποία κατατάχθηκε ο υπάλληλος. 2.Η κατά το παρόν άρθρο ένταξη των υπαλλήλων κλάδων Ηλεκτρονικών σε βαθμίδες καθηκόντων γίνεται από την Διεύθυνση Ηλεκτρονικών της Κεντρικής Υπηρεσίας της ΥΠΑ, με βάση την γνωμοδότηση της επιτροπής της παρ. 5 του άρθρ. 4 του παρόντος δ/τος και εγκρίνεται από τον Διοικητή της ΥΠΑ. 3.Υπάλληλοι κατηγορίας ΠΕ που σύμφωνα με την κείμενη νομοθεσία κρίνονται για προαγωγή στον βαθμό του Τμηματάρχη Β και προάγονται σε χρόνο υπηρεσίας μικρότερο των 10 ετών κατατάσσονται στην Τέταρτη βαθμίδα καθηκόντων, από της ημερομηνίας προαγωγής των, εφ’ όσον συντρέχουν και οι λοιπές προϋποθέσεις τον παρόντος άρθρου εξαιρουμένων μόνο εκείνων που αναφέρονται στον χρόνο υπηρεσίας και τον χρόνο ασκήσεως καθηκόντων που απορρέουν από τις κατεχόμενες άδειες. Θέσεις Διευθυντών και Τμηματαρχών Άρθρ.3.-Για την τοποθέτηση σε θέσεις Διευθυντών και Τμηματαρχών στις Υπηρεσίες Ηλεκτρονικών απαιτούνται πέραν των προβλεπομένων από την κείμενη νομοθεσία προσόντων και τα εξής: 1.Για την τοποθέτηση των Διευθυντών σε θέση προϊσταμένου Διεύθυνσης ο υπάλληλος κλάδων Ηλεκτρονικών πρέπει να έχει συμπληρώσει 3 χρόνια στην τέταρτη βαθμίδα καθηκόντων. Αν δεν υπάρχει Ηλεκτρονικός τετάρτης βαθμίδας με τριετή υπηρεσία στη βαθμίδα αυτή, στη Διεύθυνση μπορεί να τοποθετηθεί ως Διευθυντής ηλεκτρονικός τετάρτης βαθμίδας με μικρότερο χρόνο υπηρεσίας. 2.Για την τοποθέτηση Τμηματάρχη σε θέση Προϊσταμένου Τμήματος ο υπάλληλος κλάδων Ηλεκτρονικών πρέπει να βρίσκεται στην τέ-ταρτη βαθμίδα καθηκόντων. Αν δεν υπάρχει Ηλεκτρονικός τετάρτης βαθμίδας σε Τμήμα μπορεί να τοποθετηθεί ως Τμηματάρχης Ηλε(Μετά τη σελ. 526,452) Σελ. 526,453 Τεύχος 1241–Σελ. 85 Υπηρεσία Πολιτικής Αεροπορίας 38.Κ.α.112 67 κτρονικός τρίτης βαθμίδας. 3.Σε μονάδες Ηλεκτρονικών που λειτουργούν σε επίπεδο γραφείου μπορεί να τοποθετηθεί ως προϊστάμενος και Ηλεκτρονικός δεύτερης βαθμίδας. 4.Ως υπηρεσίες Ηλεκτρονικών για την εφαρμογή των διατάξεων τον παρόντος άρθρου νοούνται οι Υπηρεσίες όπου είναι εγκατεστημένα Ηλεκτρονικά συστήματα που εξυπηρετούν την Αεροναυτιλία, την ασφάλεια αεροσκαφών και επιβατών καθώς και αυτές που υποστηρίζουν τα ανωτέρω συστήματα, σύμφωνα με το άρθρ. 1 του παρόντος. Ειδικές διατάξεις Άρθρ.4.-Υπάλληλοι κλάδων Ηλεκτρονικών που τοποθετούνται σε θέσεις Αερολιμεναρχών ή λοιπές γενικές θέσεις ή αποστέλλονται για εκπαίδευση σε θέματα ηλεκτρονικών στο εσωτερικό ή εξωτερικό θεωρούνται ότι συνεχίζουν να ασκούν τα καθήκοντα που απορρέουν από τις αναφερόμενες στο άρθρ. 1 άδειες ειδικότητας τα οποία ασκούσαν προ της τοποθετήσεώς τους στις προαναφερόμενες θέσεις ή της αποστολής τους για εκπαίδευση, με τον περιορισμό του άρθρ. 1 παρ. 4 περί ανανεώσεως ισχύος άδειας ειδικότητας.  Μεταβατικές Διατάξεις Άρθρ.5.-1.Κατά την πρώτη εφαρμογή του παρόντος οι υπηρετούντες στην ΥΠΑ υπάλληλοι κλάδων Ηλεκτρονικών που δεν έχουν συμπληρώσει εννεαετή προϋπηρεσία στις αναφερόμενες στο άρθρ. 1 παρ. 1 υπηρεσίες μετακινούνται υποχρεωτικά εντός εξαμήνου από την δημοσίευση του παρόντος δ/τος στις υπηρεσίες αυτές. Της υποχρεώσεως αυτής εξαιρούνται οι έχοντες υπερδωδεκαετή υπηρεσία σε κλάδο ηλεκτρονικών προκειμένου για υπαλλήλους κατηγορίας ΠΕ και υπερδεκατετραετή υπηρεσία προκειμένου για υπαλλήλους κατηγορίας ΤΕ ή υπερδεκαετή υπηρεσία σε κλάδο ηλεκτρονικών εφόσον προέρχονται εκ μετάταξεως από άλλο κλάδο της ΥΠΑ. 2.Για την πρώτη κατάταξη των ήδη υπηρετούντων υπαλλήλων των κλάδων ηλεκτρονικών ΠΕ4 και ΤΕ4 σε βαθμίδες καθηκόντων προσμετράται ο χρόνος από της προσλήψεώς τους στην ΥΠΑ μέχρι σήμερον ανεξάρτητα αν υπηρετούσαν ή όχι σε Ηλεκτρονικές εγκαταστάσεις και η κατάταξή τους γίνεται ως κάτωθι: α.Οι έχοντες συμπληρώσει τουλάχιστον ένα (1) έτος υπηρεσίας σε κλάδο ηλεκτρονικών της ΥΠΑ κατατάσσονται στην Πρώτη βαθμίδα καθηκόντων. Σελ. 526,454 Τεύχος 1241–Σελ. 86 β.Οι έχοντες συμπληρώσει τουλάχιστον 4 έτη υπηρεσίας σε κλάδο ηλεκτρονικών της ΥΠΑ κατατάσσονται στη Δεύτερη βαθμίδα καθηκόντων. γ.Οι έχοντες συμπληρώσει τουλάχιστον 7 έτη υπηρεσίας σε κλάδο ηλεκτρονικών της ΥΠΑ κατατάσσονται στην Τρίτη βαθμίδα καθηκόντων. δ.Οι έχοντες συμπλήρωσει τουλάχιστον 10 έτη υπηρεσίας στον κλάδο ηλεκτρονικών κατηγορίας ΠΕ ή 14 έτη υπηρεσίας στον κλάδο ηλεκτρονικών κατηγορίας ΤΕ κατατάσσονται στην Τέταρτη βαθμίδα καθηκόντων. Υπάλληλοι κατηγορίας ΠΕ που σύμφωνα με την κείμενη νομοθεσία κρίνονται για προαγωγή στον βαθμό του Τμηματάρχη Β και προάγονται σε χρόνο υπηρεσίας μικρότερο των 10 ετών, κατατάσσονται στην τέταρτη βαθμίδα καθηκόντων από της ημερομηνίας προαγωγής των. Ο τυχόν πλεονάζων χρόνος μετά την κατάταξη σε βαθμίδες θεωρείται ότι έχει διανυθεί στην βαθμίδα την οποία κατατάχθηκε ο υπάλληλος. Η κατά τα ανωτέρω ένταξη των υπαλλήλων κλάδων ηλεκτρονικών σε βαθμίδες καθηκόντων θα γίνει από την Διεύθυνση Ηλεκτρονικών της Κεντρικής Υπηρεσίας της ΥΠΑ με βάση στοιχεία της Διεύθυνσης Διοικητικού ως προς τον χρόνο υπηρεσίας των υπαλλήλων και θα εγκριθεί από τον Διοικητή της ΥΠΑ. Κατά την πρώτη εφαρμογή τον παρόντος οι υπάλληλοι κλάδων ηλεκτρονικών οι οποίοι δεν είναι κάτοχοι πιστοποιητικού εξειδίκευσης διάρκειας εκπαίδευσης 100 διδακτικών ωρών τουλάχιστον προκειμένου να αποκτήσουν άδεια ειδικότητας θα πρέπει να έχουν ασκήσει τα αντίστοιχα καθήκοντα που απορρέουν από το άρθρ. 1 του παρόντος επί τριετία τουλάχιστον. 38.Κ.α.112 Υπηρεσία Πολιτικής Αεροπορίας 68 3.Ο χρόνος άσκησης καθηκόντων κάποιας ειδικότητας βεβαιώνεται από την Διεύθυνση Ηλεκτρονικών της Κεντρικής Υπηρεσίας η οποία ενεργεί για την κατάταξη σύμφωνα με το άρθρ. 2 του παρόντος δ/τος, μετά σύμφωνη γνώμη πενταμελούς επιτροπής που αποτελείται από τρεις ηλεκτρονικούς Τετάρτης βαθμίδας οριζόμενους από τον Διοικητή της ΥΠΑ και δύο εκπροσώπους των Συλλόγων Ηλεκτρονικών οριζόμενους με απόφαση των Διοικητικών Συμβουλίων τους. Η θητεία της επιτροπής είναι 2ετής. 4.Από ενάρξεως της ισχύος τον παρόντος και για μία διετία, η άδεια ειδικότητας που έχει χορηγηθεί για ένα τύπο ηλεκτρονικού συστήματος μιας των αναφερομένων κατηγοριών του άρθρ. 1 παρ. 5 ισχύει για όλους τους τύπους των ηλεκτρονικών συστημάτων της κατηγορίας. 5.Από ενάρξεως ισχύος του παρόντος και για μία δεκαετία τα πιστοποιητικά της κατηγορίας "Β" της παρ. 5 του άρθρ. 1 και οι σχετικές άδειες ειδικότητας της παρ. 4 τον ιδίου άρθρου δύνανται να καλύπτουν τις Υπηρεσιακές ανάγκες των πιστοποιητικών της κατηγορίας "Α" της παρ. 5 του αρθρ. 1 και τις σχετικές άδειες ειδικότητας της παρ. 4 του ιδίου άρθρου για όλους τους Αερολιμένες πλην των Διεθνών Κρατικών Αερολιμένων Αθηνών, Θεσσαλονίκης, Ρόδου, Ηρακλείου και Κέρκυρας. Άρθρ.6.-Η ισχύς του Δ/τος αυτού αρχίζει από την δημοσίευσή του στην Εφημερίδα της Κυβερνήσεως. Στον Υπουργό Μεταφορών και Επικοινωνιών αναθέτουμε τη δημοσίευση και εκτέλεση του παρόντος Δ/τος. 